Kantigas i Koplas

Avre este abajour, bijou avre la ventana por ver tu kara morena al Dió daré mi alma.

Por la puerta yo pasi i la topi serrada; la lyabedura yo besi komo besar tu kara.

No kyero mas ke me avles ni por mi puerta pases; mas antes me keriyas bien angora te yelates.

Si tu de mí te olvidaras, tu hermozura piedraras.

Ningún ninyo te endenyara en los mis brazos mueras.

No maldigen la mi madre, No maldigen sin razón. Eya kuando era moza, Fizo amor kon mi senyor. Ya lo fize la mi fija, Ya lo fize kon tiempo, Las fijikas de agora No keren novio djidio. Kuando salen a la puerta In todos miran por konoser. ...

Oy ke mueve mezes, Pasates de istrechura Mos nasió un fijo De kara de luna. Biva la parida, Kon su criatura.

Río verdi, río verdi, río verdi i amariyo, mahu komo a la zeite i preto komo a la tinta! In las tus tierras ajenas kayó gran cavayería; kayeron dukes i kondes i senyores de un gran valido. ....

Durme durme ijiko de Madre Durme durme sin ansia i dolor Sienti joya palavrikas de tu Madre Las palavras de "Shema Yisrael" Durme durme ijiko de Madre Kon ermozura de "Shema Yisrael"

Por una ninya tan ermoza l'alma yo la vo a dar un kuchiyo de dos kortes en el korason entro. No me mires ke'sto kantando es yorar ke kero yo los mis males son muy grandes no los puedo somportar. No te lo kontengas tu, ijika, ke sos blanka komo'l simit, ay morenas en el mundo ke kemaron Selanik.